Diari Oficial de la Generalitat Valenciana


Sumari del DOGV 7474, del 26-02-2015 (2015/1527)

Citació a les persones interessades en el procediment d'expedient de domini immatriculació número 28/2014.
----------------------------------------------------------------------------------------------------------

### Dades del document

Número de DOGV
:   7474

Data del DOGV
:   26-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1527


Organisme emissor
:   Jutjat de Primera Instància Número 6 de València

Tipus de document
:   Anunci

Citació a les persones interessades en el procediment d'expedient de domini immatriculació número 28/2014. [2015/1527]  
Juí: expedient de domini immatriculació 28/2014.  
Part demandant: José Alcaide Martínez.  
Part demandada: -  
Sobre: altres contenciosos.  
En el juí a què es fa referència s'ha dictat la resolució que té el text següent:  
  
«Jutjat de Primera Instància número 6 de València  
Procediment: expedient de domini immatriculació 28/2014-L.  
De: José Alcaide Martínez.  
Procuradora: María Carmen Jover Andreu.  
Secretària judicial: María José Navarro Melchor.  
València, 9 de gener de 2015  
Que s'unisca l'escrit anterior.  
  
Antecedents de fet  
Primer. La procuradora dels tribunals María Carmen Jover Andreu, en nom i representació de José Alcaide Martínez, ha presentat una demanda de sol·licitud d'expedient d'immatriculació.  
La finca objecte d'este litigi és la que s'indica a continuació:  
Planta baixa amb superfície construïda de 179 m², i referència cadastral 5520201MO3622B8095TI.  
Planta primera, porta 1a de superfície 60 m², amb referència cadastral 2353786EJ7777L1505GK.  
Planta primera, porta 2a de superfície 56 m², amb referència cadastral 5850995CT6899Q7084SZ.  
Segon. Se li va demanar que esmenara la sol·licitud i va presentar un escrit de data 17 de març de 2014, amb la indicació dels limítrofs i la manifestació que la finca immatriculada prové dels seus pares, que van edificar sobre la parcel·la adquirida a Vicente Tamarit Sabater i Ramón Tamarit Picó. Així mateix, va ser requerit per diligències posteriors d'esmena amb un últim escrit que ho verificava de data 7 de gener de 2015.  
Part dispositiva  
Acorde:  
1. Admetre a tràmit l'escrit de sol·licitud d'immatriculació de la finca descrita en l'antecedent de fet d'esta resolució, presentat per la procuradora dels tribunals María del Carmen Jover Andreu, en nom i representació de José Alcaide Martínez, i la demanda es va tramitar d'acord amb l'article 201 de la Llei Hipotecària.  
  
2. Traslladar l'escrit de sol·licitud al Ministeri Fiscal, amb l'entrega d'una còpia i de la documentació adjunta, i emplaçar-los perquè en el termini de 10 dies hàbils computats des del següent a la citació puguen al·legar per escrit, amb firma de lletrat i procurador d'acord amb les normes generals, tot allò que al seu dret convinga.  
  
Respecte als possibles hereus dels quals procedixen els béns, i d'acord amb el que establix l'article 279 del Reglament Hipotecari, no fa falta justificar documentalment la qualitat d'hereus; però quan siguen citats hauran de manifestar al jutjat, si compareixen en l'expedient, els noms, cognoms i domicilis de les altres persones que tingueren el mateix caràcter, si n'hi havia.  
3. Enviar la sol·licitud d'immatriculació i la incoación de l'expedient als possibles interessats desconeguts als quals poguera perjudicar la inscripció perquè en el termini de 10 dies següents a la publicació d'edictes puguen al·legar el que al seu dret convinga. Estos edictes es publicaran en el tauler d'anuncis del jutjat i en l'ajuntament d'esta ciutat. Igualment, i a costa de l'interessat, es publicaran en el butlletí oficial de la província i en un dels periòdics de major circulació en la ciutat, i s'ha interessat per la part el diari de La Razón. Estos despatxos seran entregats al procurador perquè ho diligencie, i ha d'acreditar-ne la inserció, així com el grau de major difusió del mitjà en què s'inserisca, segons s'acredite per mitjà de justificació de l'enquesta oficial de mitjans o organisme a què corresponga.  
4. Advertir a la part demandada que, si no compareix dins de termini, se seguirà el procediment, i que transcorregut el termini fixat podran l'actor i totes les persones interessades que hagen comparegut proposar en el termini de sis dies, les proves que estimen pertinents per a justificar el seu dret, i que es practicaran en un termini de 10 dies des de la data d'admissió.  
5. Que es cite als limítrofs, Andrés Ismael Tarazona Alemani, Salvador Arnal García, Mario Ramón Alcaide Martínez, amb trasllat d'una còpia de la present resolució i de l'escrit de sol·licitud i documents, perquè en el termini de 10 dies següents a la citació, puguen comparéixer davant del jutjat al·legant el que al seu dret convinga.  
Impugnació: recurs de reposició en el termini de cinc dies davant del secretari que ho dicta.  
Així ho acorde i firme.»  
  
I perquè valga d'edicte de citació a termini en forma deguda a les possibles persones interessades que els poguera perjudicar la immatriculació de la finca descrita en l'antecedent de fet de l'anterior resolució, per a la publicació en el Diari Oficial de la Comunitat Valenciana, lliure i firme el present edicte.  
  
València, 9 de gener de 2015.- La secretària judicial: María José Navarro Melchor.